Folketing
1998-06-03

Der er gået 2 måneder foreløbig, og der kan formentlig gå 2 måneder til eller 4 måneder til, og dér mener vi altså, det er en ministeropgave på en helt anden håndfast måde at slå i bordet og sige: Det her er ikke at lægge op til, at hver en sten bliver vendt hurtigt og kontant. Vi må finde en bedre måde at gøre det på, tage et møde med PET og aftale med dem, med Rigspolitiet, hvordan gør vi det her på en mere effektiv måde. Så er der fejlsvarene. Det har jeg været inde på, jeg vil ikke dvæle meget ved det. Det, der står om Sydafrikakomiteen, og som er interessant - jeg kan ikke komme ind på det her, men det er interessant også af udenrigspolitiske årsager og netop også af årsager omkring det sikkerhedspolitiske flertal, som eksisterede på daværende tidspunkt - er faktuelt forkert.